Diari Oficial de la Generalitat Valenciana


Sumari del DOGV 5895, del 18-11-2008 (2008/12582)

Judici d'execució hipotecària 000990/2006. Notificació de la interlocutòria d'adjudicació a Volodymyr Tarykin i Zinayida Bartoshyn.
-----------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12342


Data del document
:   03-09-2008

Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Descriptors 

:   * sistema judicial

Judici d'execució hipotecària 000990/2006. Notificació de la interlocutòria d'adjudicació a Volodymyr Tarykin i Zinayida Bartoshyn. [2008/12300]  
Judici execució hipotecària 000990/2006  
Part demandant: Caja de Ahorros y Monte de Piedad de Madrid.  
Part demandada: Volodymyr Tarykin i Zinayida Bartoshyn.  
En el judici a què es fa referència, s'ha dictat la interlocutòria que literalment és com segueix:  
«Interlocutòria:   
Orihuela, 3 de setembre de 2008  
Havent-ne informat; atés que el procurador Jaime Martínez Rico ha presentat l'escrit anterior, uniu-lo a les actuacions que l'han motivat, i vist l'estat de les actuacions,   
Fets:  
Primer. Que per la resolució de data 2 de març de 2007, a instàncies de Caja Ahorros y Monte de Piedad de Madrid, representada pel procurador Jaime Martínez Rico, es va despatxar execució contra Volodymyr Tarykin i Zinayida Bartoshyn, en reclamació de la quantitat de 123.781,23 euros de principal i interessos moratoris vençuts més 20.460,22 euros més fixats prudencialment per a interessos i costes d'execució sobre els béns següents:  
1. Urbana número 16, habitatge en planta segona de tipus F, sítia al terme municipal d'Almoradí, amb una superfície construïda de cent metres i cinquanta decímetres quadrats inscrita en el Registre de la Propietat número 1 de Guardamar del Segura, al tom 2.185, llibre 304, foli 63, finca número 21.710.  
2. Urbana plaça de garatge número 12, sítia a Almoradí, participació indivisa de tres enters i dotze centèsimes per cent de la finca d'un local en planta soterrània, amb una superfície útil de nou metres quadrats i noranta centímetres quadrats inscrita en el Registre de la Propietat número 1 de Guardamar del Segura, al tomo 2.237, llibre 314, foli 138, finca número 21.680/12 G.  
Es va sol·licitar d'este Registre els certificats de domini i càrregues oportuns dels quals va resultar que els dits béns consten a nom dels executats.   
Segon. Que, amb els tràmits legals oportuns, per la resolució de 13 de març de 2008 es va acordar anunciar la venda en subhasta pública de la finca citada, i es va acordar per a això el dia 11 de juny de 2008, a les 10.30 hores. Esta subhasta va tindre lloc el dia indicat. Una vegada realitzada esta, no hi va concórrer cap postor, per la qual cosa l'executant va sol·licitar que es dictara una interlocutòria d'adjudicació d'ambdues finques a favor seu, pel 50% del valor de taxació d'estes i en qualitat de cedir el remat a tercer. Per provisió de data 16 de juny de 2008 es va concedir a l'executant el termini de 10 dies per a exercir la facultat prevista en l'article 647.3 de la Llei d'Enjudiciament Civil (LEC). La dita part va manifestar per escrit presentat el dia 26 de juny de 2008 que no cedia el remat a tercer.  
Fonaments de dret.  
Únic. Atés que s'ha observat en la tramitació d'esta execució les formalitats i els requisits establits en els articles 681 i següents de la Llei 1/2000, d'Enjudiciament Civil, especialment pel que fa a les notificacions previstes en l'article 659, pertoca, d'acord amb el que estableix l'article 671 de la LEC, dictar una interlocutòria d'adjudicació de les finques hipotecades objecte d'estes actuacions a favor de l'executant pel 50% del seu valor de taxació, per la qual cosa la finca número 21.710 s'adjudica per la quantitat de 70.500 euros i la finca número 21.680/120 per la quantitat de 4.550 euros, sense que el principal i els interessos vençuts reclamats en esta execució queden coberts amb estes quantitats, per la qual cosa no hi ha cap sobrant, i amb la resta de pronunciaments inherents.  
Vistos els articles citats i la resta d'aplicació general i pertinent.   
Part dispositiva.  
S'adjudica a l'executant Caja de Ahorros y Monte de Piedad de Madrid, amb domicili a la plaça de Celenque, número 2, de Madrid, i amb número de CIF Y93262831, els béns immobles descrits en el fet primer d'esta resolució pel 50% del seu valor de taxació, i així la finca número 21.710 se li adjudica per la quantitat de 70.500 euros i la finca 21.680/12G per la quantitat de 4.550 euros, quantitat amb la qual no es cobreix el principal i els interessos vençuts reclamats en este procediment, per la qual cosa no hi ha sobrant. Una vegada que esta resolució siga ferma, lliureu a l'adjudicatari la testimoniança, que servirà de títol bastant per a inscriure-la en el registre de la propietat corresponent.  
Notifiqueu esta resolució a les parts, i feu-los saber que contra esta es pot interposar un recurs d'apel·lació davant l'Audiència Provincial d'Alacant, que s'ha de preparar per escrit en el termini de 5 dies a partir de l'endemà a la notificació en este Jutjat.  
Així ho acorda, mana i firma Fernando Madrid Rodríguez, magistrat jutge del Jutjat de Primera Instància i Instrucció número 4 d'Orihuela i partit. En done fe.  
Atés que es desconeix el domicili actual o la residència dels executats, per provisió de 3 de setembre de 2008, el senyor jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la interlocutòria d'adjudicació als executats Volodymyr Tarykin i Zinayida Bartoshyn.  
Orihuela, 3 de setembre de 2008.- La secretària judicial: Ana Belén Serrano Saura.